**Kolga-Jaani valla 2016 aasta I lisaeelarve seletuskiri 29.09.2016**

Lisaeelarve koostamise aluseks on Kohaliku omavalitsuse üksuse finantsjuhtimise seadus ja Kolga-Jaani valla põhimääruse § 42. Lisaeelarve projekti koostamisel on arvestatud riigi raamatupidamise üldeeskirjaga, selle kontoplaani ja tegevusalade jaotusega.

Kolga-Jaani valla 2016 aasta I lisaeelarve projekt on koostatud arvestades 2016 aasta tegelike tulude ja kuludega. Võrreldes 2016 aasta kinnitatud eelarvega on muudatused eelarves eelkõige vajalikud seoses põhitegevuse tulude sihtotstarbeliste summade laekumisega kokku summas 16639,47 eurot.

Sellest 6431 eurot eraldati juurde riiklike toimetulekutoetuse vahendeid, Vajaduspõhise toetuse vahendeid eraldati juurde 1489 eurot, riiklikku lapsehoiutoetust 1242 eurot, Kolga-Jaani ja Leie ANK projektide toetust 2416 eurot, alaealiste komisjoni tegevustoetust 114 eurot, Leie Põhikooli vilistlastelt aastapäeva tähistamiseks ja muude kultiuuriürituste läbiviimiseks 1229 eurot, Rahandusministeeriumilt laekus aadressandmete korrastamise toetuseks 874 eurot ja õppelaenu tasumise erisoodustuse maksudeks 347,20 eurot, mida ei ole kajastatud kinnitatud eelarves. Seoses koolipiima ja puuvilja toetuse hea laekumisega on vajadus suurendada esialgses eelarves plaanitud summat 450 euro võrra.

Spordihoone akende vahetuseks on EAS-ilt eraldatud toetust kokku 12283,62 eurot, sellest summa 2047,27 eurot, mis on mõeldud käibemaksukulu katteks, suurendab põhitegevuse tulusid ja 10236,30 eurot suurendab investeerimistegevuse osas põhivara soetuseks saadava sihtfinantseerimise summat. Seda summat on vaja suurendada ka käesoleval aastal EAS-ilt laekunud Kolga-Jaani ANK renoveeerimise toetuse viimase osa 1605,18 euro võrra.

2016 aasta kinnitatud eelarvesse oli plaanitud hajaasustuse programmi toetuse vahenditeks 10000 eurot, aga tegelikult eraldati 8170 eurot, seega 1830 euro võrra on vaja vähendada põhivara soetuseks saadavat sihtfinantseerimise summat. See muutus toob kaasa ka põhivara soetuseks antava sihtfinantseerimise summa vähenemise hajaasustuse toetuse osas 3660 euro võrra.

Investeerimistegevuse tuludesse on arvestatud juurde 3900 eurot kolme valla omandis olnud kinnistu (Aida, Siloaugu ja Puurkaevu) müügi eest.

Põhivara soetuse kulude lisasumma koosneb Spordihoone(13328,78 eurot) ja Kolga-Jaani Põhikooli(11000 eurot) akende vahetuse summast kokku 24328,78 eurot.

Sotsiaalabitoetusteks eraldatud lisavahendid suurendavad toimetulekutoetuse eelarvet summas 6431 eurot ning perekondade ja laste sotsiaalse kaitse tegevusala eelarvet suurendavad vajaduspõhise toetuse lisavahendid summas 1489 eurot.

Tööjõukulude eelarve summa suurenemine on 347,20 eurot, mille võrra suureneb Kolga-Jaani PK eelarve ja mis on juba eelpool mainitud Rahandusministeeriumilt laekunud pedagoogi õppelaenu kustutamise erisoodustusmaksud.

Majandamiskulud suurenevad kokku 5001 euro võrra, sellest 2416 eurot suurenevad Kolga-Jaani(1561) ja Leie(855) ANK-i eelarved(projektitoetus), 114 euro võrra suureneb sotsiaalhalduse eelarve (toetus alaealiste komisjoni tegevuseks), 1242 euro võrra suureneb perede ja laste sotsiaalse kaitse tegevusala eelarve (riiklik lapsehoiuteenuse toetus) ja 1229 euro võrra suureneb Leie põhikooli eelarve ürituse korraldamise kulude osas.

I lisaeelarve kulude suurendamise kogusummaks on kokku 33936,98 eurot.

Urve Siilaberg

finantsnõunik